open-index/open-wikipedia-markdown huggingface dataset:
Masaker v Nemeckej Ľupči

**Masaker v Nemeckej Ľupči** sa udial 5. septembra 1944. Počas prvých septembrových dní Slovenského národného povstania zaisťovali partizáni na Liptove príslušníkov nemeckej menšiny. Zaistení boli pred príchodom nemeckých jednotiek do Liptovského Mikuláša prevezení z mikulášskej väznice do Nemeckej Ľupče, kde bolo 5. septembra na žiadosť tamojšieho miestneho národného výboru 32 Nemcov alebo osôb s nemeckými menami zastrelených partizánmi z oddielu Pobeda (Víťazstvo) z brigády Za slobodu Slovanov. Medzi obeťami boli aj dvaja nemeckí vojaci. Ďalším popravám zabránila správa o blížiacich sa Nemcoch. Masaker zarezonoval v slovenskej spoločnosti a bol propagandisticky využitý proti povstaniu, nakoľko medzi popravenými sa nachádzal katolícky kňaz Rudolf Scheda.

## Priebeh

Otvorená povstalecká akcia na Liptove začala 27. augusta 1944 obsadením Ružomberka partizánmi, dva dni pred samotným vypuknutím Slovenského národného povstania. 28. augusta bol obsadený Liptovský Mikuláš a po vyhlásení povstania sa celý Liptov ocitol pod kontrolou povstalcov. Liptovský Mikuláš sa stal sídlom velenia povstaleckej 2. obrannej oblasti.

Počas prvých septembrových dní Slovenského národného povstania zaisťovali partizáni na Liptove príslušníkov nemeckej menšiny a sústreďovali ich vo väznici v Liptovskom Mikuláši.

Nemecká bojová skupina Schäfer začala 3. septembra 1944 z Popradu postup na horný Liptov. Po bojoch pri Svite, Štrbe a pri Červenom Kúte už o dva dni sa blížila k Liptovskému Mikulášu.

Zaistení boli pred príchodom nemeckých jednotiek do Liptovského Mikuláša prevezení z mikulášskej väznice do Nemeckej Ľupče aby nedošlo k ich oslobodeniu postupujúcimi nemeckými jednotkami. 5. septembra bolo na žiadosť miestneho národného výboru v Nemeckej Ľupči 32 Nemcov alebo osôb s nemeckými menami zastrelených partizánmi z oddielu Pobeda (Víťazstvo) z brigády Za slobodu Slovanov. Popravu údajne vykonal istý Cigán, ktorý za každú obeť dostal 40 Ks. Medzi obeťami boli:

Obete boli olúpené aj o zlaté zuby a farár Scheda mal na chrbte vyrezaný kríž. Ďalším popravám zabránila správa o blížiacich sa Nemcoch.

## Dohra
16. septembra 1944 priniesol denník Gardista o udalosti správu:

27. októbra partizáni oddielu Pobeda brigády Za slobodu Slovanov v osade Magurka nad Nemeckou Ľupčou vykonali druhý masaker, keď prepadli skupinu nemeckých civilistov (najmä z Kunešova), ktorí sa vracali z nútených prác na stavbe povstaleckého letiska Rohozná, olúpili ich a 6990 ich na príkaz zástupcu veliteľa prieskumu Mikuláša Končinského zavraždili.

Dňa 8. decembra 1944 boli obete exhumované a prevezené na pochovanie do rodných obcí.

## Referencie

Kategória:1944 na Slovensku
Kategória:5. september
Nemecká Ľupča
Nemecká Ľupča
Kategória:Partizánska Ľupča
Nemecká Ľupča
Nemecká Ľupča
Formula 1 v roku 2002

**Sezóna 2002** bola 53. ročníkom majstrovstiev sveta jazdcov a 45. ročníkom šampionátu konštruktérov Formuly 1. Kalendár pretekov obsahoval 17 veľkých cien. Sezóna sa začala Veľkou cenou Austrálie 3. marca a skončila sa Veľkou cenou Japonska 13. októbra 2002. 

Majstrom sveta sa stal tretíkrát po sebe a celkovo piatykrát Michael Schumacher. Štvrtý titul po sebe a celkovo dvanásty si vybojoval tím Ferrari. Zaujímavosťou je, že Ferrari so svojimi dvoma jazdcami mali rovnaký počet bodov, ako súčet bodov ostatných tímov.

## Zloženie tímov

## Kalendár

Veľká cena Belgicka naplánovaná na 31. augusta bola zrušená kvôli sporu o tabakovú reklamu, napriek tomu, že viacero pretekov sa konalo bez takejto reklamy.

## Výsledky a umiestnenie

### Výsledky veľkých cien

### Bodovací systém
Body sa udeľovali prvým šiestim najlepšie klasifikovaných jazdcov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie

2002
Kategória:Formula 1 v roku 2002
Kategória:Šport v 2002
Kroneckerov súčin matíc

**Kroneckerov súčin** (**produkt**) **matíc**, zvyčajne označovaný znamienkom \otimes, je operácia dvoch ľubovoľne veľkých matíc, ktorých výsledkom je jedna bloková matica. Pre rozmery (počet riadkov a stĺpcov) výslednej matice platí

\mathbf{A}_{m,n} \otimes \mathbf{B}_{p,q} = \mathbf{C}_{mp, nq}.

Pri tomto súčine sa postupuje tak, že každý prvok z matice \mathbf{A}  skalárne násobí celú maticu \mathbf{B}, čo tvorí jeden z blokov výslednej matice.

\mathbf{A}\otimes \mathbf{B} = 
\begin{bmatrix} a_{1,1}\mathbf{B} & \cdots & a_{1,n}\mathbf{B} \\ 
\vdots & \ddots & \vdots \\
a_{m,1}\mathbf{B} & \cdots & a_{m,n}\mathbf{B} \\ 
\end{bmatrix}.

### Príklad
Majme maticu \mathbf{A} = \begin{bmatrix} 
\color{red}{1} & \color{red}{3} \\ 
\color{red}{5} & \color{red}{7} \\ 
\end{bmatrix} a maticu \mathbf{B} = \begin{bmatrix} 
\color{blue}{2} & \color{blue}{4} \\ 
\color{blue}{6} & \color{blue}{8} \\ 
\end{bmatrix}, potom

\begin{align}

\mathbf{A} \otimes \mathbf{B} &= 
\begin{bmatrix} 
\color{red}{1} & \color{red}{3} \\ 
\color{red}{5} & \color{red}{7} \\ 
\end{bmatrix}
\otimes
\begin{bmatrix} 
\color{blue}{2} & \color{blue}{4} \\ 
\color{blue}{6} & \color{blue}{8} \\ 
\end{bmatrix} \\
&=

\left[
\begin{array}{c|c} 
{\color{red}{1}} \times
    \begin{bmatrix} 
    \color{blue}{2} & \color{blue}{4} \\ 
    \color{blue}{6} & \color{blue}{8} \\ 
    \end{bmatrix}
& 
{\color{red}{3}} \times
\begin{bmatrix} 
\color{blue}{2} & \color{blue}{4} \\ 
\color{blue}{6} & \color{blue}{8} \\ 
\end{bmatrix}
\\
\hline
{\color{red}{5}} \times 
\begin{bmatrix} 
\color{blue}{2} & \color{blue}{4} \\ 
\color{blue}{6} & \color{blue}{8} \\ 
\end{bmatrix}
& 
{\color{red}{7}} \times
\begin{bmatrix} 
\color{blue}{2} & \color{blue}{4} \\ 
\color{blue}{6} & \color{blue}{8} \\ 
\end{bmatrix}
\\ 
\end{array} \right] \\

&= 
\left[
\begin{array}{cc|cc} 
{\color{red}{1}} \times {\color{blue}{2}} & {\color{red}{1}} \times {\color{blue}{4}} & {\color{red}{3}} \times {\color{blue}{2}} & {\color{red}{3}} \times {\color{blue}{4}} \\ 
{\color{red}{1}} \times {\color{blue}{6}} & {\color{red}{1}} \times {\color{blue}{8}} & {\color{red}{3}} \times {\color{blue}{6}} & {\color{red}{3}} \times {\color{blue}{8}} \\ 
\hline
{\color{red}{5}} \times {\color{blue}{2}} & {\color{red}{5}} \times {\color{blue}{4}} & {\color{red}{7}} \times {\color{blue}{2}} & {\color{red}{7}} \times {\color{blue}{4}} \\ 
{\color{red}{5}} \times {\color{blue}{6}} & {\color{red}{5}} \times {\color{blue}{8}} & {\color{red}{7}} \times {\color{blue}{6}} & {\color{red}{7}} \times {\color{blue}{8}} \\ 
\end{array}
\right] \\

&= 
\left[
\begin{array}{cc|cc} 
2 & 4 & 6 & 12 \\ 
6 & 8 & 18 & 24 \\ 
\hline
10 & 20 & 14 & 28 \\ 
30 & 40 & 42 & 56  
\end{array}
\right]

\end{align}.

## Pozri aj
* Leopold Kronecker
* Matica (matematika)

## Externé odkazy

* https://www.math.uwaterloo.ca/~hwolkowi/henry/reports/kronthesisschaecke04.pdf

Kategória:Teória matíc
Kategória:Eponymické termíny v matematike
Extravehicular Mobility Unit

náhľad|Vylepšený oblek EMU. Skafandre sú biele, aby odrážali teplo a vynikli proti temnote priestoru; červené pruhy slúžia na odlíšenie astronautov.

náhľad|Časti skafandra EMU.

**Extravehicular Mobility Unit** (**EMU**) je nezávislý skafander, ktorý poskytuje mobilitu, podporu života a komunikáciu astronautom vykonávajúcim výstup do otvoreného vesmíru (**EVA**) na obežnej dráhe Zeme. Bol predstavený v roku 1981, je to dvojdielny polotuhý skafander. Je jedným z dvoch skafandrov používaných na Medzinárodnej vesmírnej stanici (ISS) pre výstupy do vesmíru, druhým je ruský kozmický skafander Orlan. Pred ukončením programu Space Shuttle skafander EMU používali astronauti na raketoplánoch NASA.

## Špecifikácia
Špecifikácie pre ergonómiu a integráciu človeka pre systémy s ľudskou posádkou definuje NASA vo svojich dokumentoch, napríklad:
*NASA-STD-3000
 
### Základný EMU
* Výrobca: ILC Dover (oblek) a Collins Aerospace (primárne systémy podpory života).
* Misia: STS-6 (1983) až STS-110 (2002)
* Vlastnosti: výstupy do vesmíru
* Pracovný tlak: 4,5 psi (29,6 kPa)
* Hmotnosť obleku EVA: 49,4 kg
* Celková hmotnosť obleku EVA: 115 kg
* Primárna podpora života: 8 hodín (480 minút)
* Záloha podpory života: 30 minút

### Vylepšený EMU
* Výrobca: ILC Dover (oblek), Collins Aerospace (primárne systémy podpory života) a NASA (SAFER)
* Misia: od 1998 do súčasnosti
* Vlastnosti: výstupy do vesmíru
* Pracovný tlak: 4,5 psi (29,6 kPa)
* Hmotnosť obleku EVA: 55,3 kg
* Celková hmotnosť obleku EVA: 124,7 kg
* Celková hmotnosť obleku ISS EVA: 45 kg
* Primárna podpora života: 8 hodín (480 minút)
* Záloha podpory života: 30 minút

## Referencie

## Pozri aj
* Skafander
* Medzinárodná vesmírna stanica (ISS)

## Iné projekty

## Zdroj

Kategória:Kozmická technika USA
Kategória:Ochranné odevy
Christine Taylorová

**Christine Joan Taylorová** (neprechýlene Christine Joan Taylor; * 30. júl 1971, Allentown, Pensylvánia, USA) je americká herečka, známa z televíznych seriálov ako *Hey Dude* (1989–1991), *[[Priatelia (seriál)|Priatelia]]* (1997), *High Desert* (2023) a z filmov ako *Night of the Demons 2* (1994), *Pieseň pre nevestu* (1998), *[[Zoolander]]* (2001), *[[Vybíjaná: Choď do toho na plné gule]]* (2004), *Izba číslo 6* (2006), *Modrý maskot* (2007), *Vianočná romanca* (2010), *The First Time* (2012), *Zoolander 2* (2016) a *Priatelia na večeru* (2020) . 

## Detstvo a mladosť

Taylorová sa narodila 30. júla 1971 v meste Allentown, v štáte Pensylvánia. Vyrastala vo Wescosville v Pensylvánii so svojím mladším bratom. Bola vychovávaná ako rimo-katolíčka a navštevovala St. Thomas More School a následne Allentown Central Catholic High School.

## Kariéra

Taylorová začala svoju hereckú kariéru v roku 1989 v detskom televíznom seriáli *Hey Dude*, ktorá bola vysielaná na televíznej stanici Nickelodeon, kde hrala plavčíčku Melody Hanson, pričom rolu stvárnila až do záveru seriálu v roku 1991. 
[vľavo|náhľad|277x277bod|Taylorová spoločne s manželom, [Ben Stiller|Benom Stillerom v roku 2024.]]
V roku 1994 si zahrala v horore *Night of the Demons 2*. O rok neskôr, stvárnila rolu Marciu Brady vo filmoch *Bradyovi* a *Bradyovi 2*. V rovnakom roku hrala aj vo filme *Here Come the Munsters*. Po boku herečiek ako Robin Tunney, Fairuza Balk, Neve Campbell a Rachel True si zahrala vo filme *Čarodejnice* z roku 1996. 

V rámci 90. rokov hosťovala v rôznych televíznych seriáloch, vrátane *[[Ellen (seriál)|Ellen]]* (1994), *[[Priatelia (seriál)|Priatelia]]* (1997) či *Cupid* (1999).

V roku 1998 si zahrala po boku Drew Barrymore v romantickej komédii *Pieseň pre nevestu* a po boku Paula Rudda a Reese Witherspoon v komédii *Nebezpečná zásielka*. 

S Benom Stillerom, si zahrala vo filmoch *[[Zoolander]]* (2001), *[[Vybíjaná: Choď do toho na plné gule]]* (2004), *Tropická búrka* (2008) a *Zoolander 2* (2016). 

V roku 2010 si zahrala v romantickom televíznom filme, *Vianočná romanca*. V rovnakom roku sa objavila v televíznom seriáli *[[Hannah Montana]]*. 

Od roku 2016 do 2022 hrala postavu Gail v televíznom seriáli *Search Party*. V roku 2021 sa pridala k hereckému obsadeniu ako Patricia Arquette, Bernadette Peters a Rupert Friend televízneho seriálu *High Desert* a v roku 2023 spolupracovala na podcaste *Hey Dude...The 90s Called!*. V roku 2024 si zahrala jednu z vedľajších postáv vo filme *Zlatíčka*.

## Súkromný život

V máji 2000 sa vydala za Bena Stillera, s ktorým sa zoznámila v roku 1999. Žijú spoločne v okrese Westchester v štáte New York a majú dcéru a syna. Taylorová aj Stiller sú vegetariáni.

Po 17 rokoch manželstva sa v roku 2017 odlúčili, no počas pandémie COVID-19 sa počas lockdownu opäť zblížili a zmierili. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Vegetariáni USA
Kategória:Osobnosti z Pensylvánie
Malé Slemence

**Malé Slemence** (, ) sú dedina na Ukrajine, v Zakarpatskej oblasti, v Užhorodskom rajóne, v surtskej vidieckej komunite. V roku 2001 tu žilo 200 obyvateľov. Prevažná časť obyvateľov je maďarskej národnosti.

V obci je cestný hraničný prechod pre peších a cyklistov na Slovensko a tým aj do Európskej únie. Prechod môžu využívať občania Ukrajiny a Európskeho hospodárskeho priestoru. Na oboch stranách hranice sú vyrezávané *Sikulské brány* a tabule s názvom obce v staromaďarskom písme ''rovas''.

## História
Počas prvej československej republiky boli vtedajšie Malé Slemence súčasťou Slovenska. V roku 1938 boli pripojené k Maďarsku. Do roku 1946 boli Slemence jednou obcou, ktorá patrila do vtedajšieho okresu Veľké Kapušany na Slovensku, v roku 1946 boli Slemence rozdelené medzi ZSSR a Česko-Slovensko, väčšia časť Slemencov, s názvom Veľké Slemence, zostala na Slovensku.

## Referencie

## Iné projekty

## Externé odkazy
* Mali Selmency 
* O filme ''Hranica'' 

## Zdroj

Kategória:Dediny v Užhorodskom rajóne
Formula 1 v roku 2001

**Sezóna 2001** bola 52. ročníkom majstrovstiev sveta jazdcov a 44. ročníkom šampionátu konštruktérov Formuly 1. Kalendár pretekov obsahoval 17 Veľkých cien. Sezóna sa začala Veľkou cenou Austrálie 4. marca a skončila sa Veľkou cenou Japonska 14. októbra 2001. 

Majstrom sveta sa stal druhýkrát po sebe a celkovo štvrtýkrát Michael Schumacher. Titul medzi konštruktérmi si tretíkrát po sebe vybojoval tím Ferrari, celkovo jedenásty titul.

## Zloženie tímov

## Kalendár

## Výsledky a umiestnenie

### Výsledky veľkých cien

### Bodovací systém
Body sa udeľovali prvým šiestim najlepšie klasifikovaných jazdcov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie

## Iné projekty

Kategória:Formula 1 v roku 2001
2001
Kategória:Šport v 2001
Kamenný most v Gelnici

**Kamenný most v Gelnici** bol postavený v rokoch 18371845. Ide o dvojklenbový most, 30 m dlhý, pričom cez väčší segmentový oblúk preteká rieka Hnilec.Na strednom pilieri sa nachádza ľadolam. Na výstavbu mosta bol použitý lomový kameň z neďalekého Gelnického hradu, ktorý takmer zanikol. Nachádza sa na ňom pamätná tabuľa s vročením 1837 a iniciálami G. B., ktoré označujú vtedajší názov mesta ako . V roku 1963 bol most vyhlásený ako druh technickej pamiatky za národnú kultúrnu pamiatku Slovenskej republiky. Roku 1974 prešiel most rekonštrukciou. V súčasnosti je most pre autá neprejazdný, využívajú ho len cyklisti a chodci a je vo vyhovujúcom technickom stave.

## Referencie

## Iné projekty

Kategória:Kamenné mosty na Slovensku
Kategória:Stavby v Gelnici
Kategória:Architektúra z 1845
Väzbová izoméria

[náhľad|V tejto molekule sú na atóm [Paládium|paládia viazané dve skupiny NCS-. Jedna je viazaná cez atóm dusíka (vľavo), druhá je viazaná cez atóm síry (vpravo).]]

**Väzbová izoméria** je druh izomérie, v ktorej majú niektoré koordinačné zlúčeniny rovnaké zloženie, ale líšia sa tým, ako je v nich naviazaný ligand na kov. Niektoré ligandy sa totiž môžu viazať na kovy rôznymi atómami – takéto ligandy sa označujú ako ambidentátne. Izoméry sa teda líšia len donorovým atómom ligandu.

## Ligandy vykazujúce väzbovú izomériu
Typickými ligandmi, ktoré tvoria súčasť väzbových izomérov, sú:
* kyanid, CN- – izokyanid, NC-
* kyanát, OCN- – izokyanát, NCO-
* tiokyanát, SCN- – izotiokyanát, NCS-
* selenokyanát, SeCN- – izoselenokyanát, NCSe-
* dusitan, NO2-
* siričitan, SO32-

### Príklady komplexov s väzbovou izomériou
Medzi príklady väzbových izomérov patrí fialový komplex [(NH3)5Co-SCN]2+ a oranžový komplex [(NH3)5Co-NCS]2+. Izomerizácia izoméru viazaného cez atóm síry na izomér viazaný cez atóm dusík prebieha intramolekulárne (vnútromolekulovo). V prípade liganda SCN- je možné identifikovať väzbový atóm pomocou infračervenej spektroskopie. Ak sa ligand viaže cez atóm síry, v oblasti 690-720 cm-1 sa objaví pás, ktorý odpovedá jednoduchej S-C väzbe; v prípade väzby cez atóm dusíka sa potom objavuje pás v rozmedzí 780-860 cm-1, čo odpovedá dvojitej S=C väzbe.

''Cis''-tetrakis(dimetylsulfoxid)dichloridoruténatý komplex, [RuIICl2(*dmso*)4], takisto vykazuje väzbovú izomériu dimetylsulfoxidového liganda, ktorý sa môže viazať cez atóm kyslíka alebo cez atóm síry. *Trans*-dichlórtetrakis(dimetylsulfoxid)ruténatý komplex nevykazuje väzbovú izomériu.

## História
Väzbová izoméria bola prvýkrát identifikovaná u chloridu pentaamminnitrokobaltitého [Co(NH3)5(NO2)]Cl2. Tento komplexný katión možno izolovať v podobe dvoch väzbových izomérov. V izomére so žltým sfarbením je nitro ligand (NO2-) naviazaný cez atóm dusíka. V izomére s červeným sfarbením je potom nitrito ligand viazaný cez jeden atóm kyslíka. Tento nitrito ligand sa často zapisuje ako [Co(NH3)5(ONO)]2+. Aj keď existencia týchto izomérov bola známa od 19. storočia, rozdiel medzi nimi bol vysvetlený až v roku 1907. Neskôr bolo ukázané, že červený izomér sa mení na žltý po ožiarení UV svetlom. V tomto konkrétnom prípade dochádza k vnútromolekulovému presunu liganda. Červený komplex sa mení na žltý i po zohriatí na 100 °C.

## Referencie

## Zdroj

Kategória:Koordinačná chémia
Kategória:Chemická väzba
Kategória:Izoméria
Natáčacia hala

[náhľad|Jedna z hál v [Pinewood Studios|Pinewood studios.]]

**Natáčacia hala** je veľká zvukotesná stavba, budova alebo miestnosť s veľkým vstupom a vysokými stropmi, ktorá sa používa na výrobu filmov a televíznych produkcií, zvyčajne sa nachádza na zabezpečenom pozemku filmového alebo televízneho štúdia.

Natáčacie haly bývajú zvukotesné, takže zvuk možno zaznamenať spolu s obrazom. Nahrávky sú známe ako produkčný zvuk a nie sú moc kvalitné. Väčšina zvuku vo filmoch, vrátane dialógov, sa pridáva v postprodukcii. Nahrávanie dodatočných dialógov počas postprodukcie sú označované ako postsynchróny.

## Galéria

Súbor:Tracking fond vert.JPG|Hala využívaná zelené plátno, ktoré sa používa na CGI efekty.
Súbor:Videowisconsinsoundstage.jpg
Súbor:Studio kinderen.jpg


## Referencie

## Pozri aj
* filmový pľac

## Iné projekty

## Externé odkazy
* Crew: Sound Stage

## Zdroj

Kategória:Filmové štúdiá
Kategória:Filmová terminológia
Bedľa jedovatá

**Bedľa jedovatá** môže byť hubí druh:
* *Macrolepiota venenata*/*Chlorophyllum venenatum*/*Lepiota venenata*, pozri bedľa jedovatá (venenata)
* staršie: *Lepiota helveola*, synonymum: bedlička jedovatá, pozri bedlička jedovatá
Anacyklus pritlačený

**Anacyklus pritlačený** () je druh trvácej byliny rodu anacyklus, z čeľade astrovité (*Asteraceae*). Jeho prirodzený areál zahŕňa oblasti v severozápadnej Afrike a Španielsko.

## Opis
Anacyklus pritlačený je trváca bylina s drevnatým kolovitým koreňom. Byľ je vystúpavá alebo poliehavá, bohato od bázy rozkonárená, riedko chlpatá, vysoká 10 až 45 cm.

Prízemné listy sú v ružici, dlhé 3 až 14 cm, široké do 3 cm. Byľové listy sú striedavé, sediace alebo dlho stopkaté, čepeľ je obrátene vajcovitá, dvakrát až trikrát perovito strihaná, segmenty sú čiarkovité, končisté, riedko chlpaté.

Úbory sú stopkaté, jednotlivé na konci konárov. Zákrov je pologuľovitý, trojradový, s priemerom 7 až 22 mm. Zákrovné listene sú úzko trojuholníkovité, zelené, na okrajoch tmavohnedo lemované, chlpaté.
Jazykovité kvety sú biele, dlhé do 13 mm, na rube s výrazným červeným pásikom. Rúrkovité kvety sú žlté, dlhé do 5 mm, na vrchole s úzkym lemom.

## Rozšírenie
Anacyklus pritlačený sa prirodzene vyskytuje v Alžírsku, Maroku a Španielsku. Na Slovensku sa v najteplejších oblastiach dá očakávať jeho splanenie alebo zavlečenie.

## Ekológia
Na pôvodných stanovištiach sa anacyklus pritlačený vyskytuje na ľahko priepustných piesočnatých a kamenistých pôdach na pasienkoch, skalnatých svahoch, brehoch vodných tokov, v riedkych lesoch a na ruderálnych miestach. Vyhľadáva otvorené a slnečné stanovištia. Kvitne od mája do augusta.

## Význam a využitie
Na území Slovenska sa anacyklus pritlačený pestoval ako liečivá rastlina. Prášok z koreňa sa používal na liečbu viacerých ochorení, napríklad pri laryngitíde, epilepsii, anémii, depresii, alergickej astme, ochoreniach pečene a obličiek, reumatizme a pri bolestiach hlavy a zubov.

## Referencie

## Iné projekty

Kategória:Flóra na Slovensku
Kategória:Liečivé rastliny
Kategória:Trvalé rastliny
Kategória:Nepôvodné druhy rastlín
pritlačený
Kategória:Rastliny s bielymi kvetmi
Kategória:Rastliny so žltými kvetmi
Kategória:Zraniteľné druhy
Šturec (prítok Revúcej)

**Šturec** je vodný tok vo Veľkej Fatre na území okresu Ružomberok. Je to pravostranný prítok Revúcej s dĺžkou približne 2,8 km a je tokom IV. rádu. Preteká územím Národného parku Veľká Fatra.

## Priebeh toku
Potok pramení na južnom okraji pohoria, v geomorfologickom podcelku Hôľna Fatra, na severnom úbočí vrchu Šturec (), v nadmorskej výške približne 

Potok pramení v hornej časti doliny, ktorá siaha na severné úbočie vrchu Šturec. Ten je súčasťou hrebeňa, vedúceho z Krížnej () na Donovaly, ktorým prechádza Cesta hrdinov SNP. Na hornom toku potok tečie severovýchodným smerom bez významnejších prítokov, v strednej časti sa stáča na sever. V tejto časti doliny už potok kopíruje cyklotrasa, vedúca starou cestou, ktorou v minulosti viedla doprava z Liptova do Banskej Bystrice. Zároveň tu korytom potoka vedie hranica geomorfologických podcelkov Hôľna Fatra a Zvolen. Západné svahy sú súčasťou Národného parku Veľká Fatra, východne začína ochranné pásmo Národného parku Nízke Tatry.

Na dolnom toku priberá významný pravostranný prítok z Veľkej Súteckej a onedlho i z doliny Malá Sútecká. Potom už vteká do osady Vyšná Revúca v Suchej doline, kde sa v nadmorskej výške približne  vlieva do Revúcej. Potok patrí do povodia rieky Váh. 

Potok pramení a preteká iba katastrálnym územím obce Liptovské Revúce v okrese Ružomberok v Žilinskom kraji.

## Referencie

## Pozri aj
* Veľká Fatra, Hôľna Fatra
* Národný park Veľká Fatra

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Veľkej Fatre
Kategória:Povodie Váhu
Kategória:Vodné toky v okrese Ružomberok
Masaker v Banskej Štiavnici

**Masaker v Banskej Štiavnici** sa udial 25. septembra 1944. V polovici septembra partizáni 6. Novobanského oddielu partizánskej brigády Za slobodu Slovanov zaistili asi 400 príslušníkov nemeckej menšiny z Veľkého Poľa, Píly, Sandriku, Žarnovice a previezli ich vlakmi do Banskej Štiavnice. Už počas niekoľkodenného transportu bez dodávok vody a potravín došlo k mnohým úmrtiam. V Banskej Štiavnici boli partizánmi popravení ďalší zaistení ako trest za pokus dostať sa z vagónov. Celkovo zahynulo okolo 80 osôb. Pochovaní sú v hromadnom hrobe na cintoríne pod Novým Zámkom.

## Priebeh
V polovici septembra partizáni 6. Novobanského oddielu partizánskej brigády Za slobodu Slovanov zaistili asi 400 príslušníkov nemeckej menšiny z Veľkého Poľa, Píly, Sandriku, Žarnovice, ktorí mali vykonávať nútené práce pre účely povstania. Eskortu vykonávali partizáni brigády Za slobodu Slovanov. Zaistení boli vlakom prevezení do Hronskej Dúbravy. Tam boli preložení do vagónov úzkorozchodnej štiavnickej železnice s podlahou pokrytou karbidovým prachom. Počas prepravy zaistení trpeli nedostatkom stravy, vody a vzduchu. 25. septembra večer po celkovo niekoľkodňovom transporte dorazil vlak so zaistenými do Štiavnice.

Časť zaistencov sa zadusila už počas transportu. Pri otváraní vagónov niekoľko mŕtvol vypadlo, časť mužov sa pokúsilo ujsť. Dvaja boli zastrelení pri úteku, tretí bol neskôr chytený a obesený. Za trest bolo 1418 zaistených odvedených do skladu a na rozkaz ppor. Seneša zastrelených. Do jedného z vagónov, kde sa zaisteným podarilo otvoriť dvere, ostraha strieľala a vhodila doň granát. Celkovo bolo zabitých okolo 80 civilistov.

## Dohra
Po potlačení povstania bol v Kremničke Nemcami popravený vlakvedúci F. Cibula s dvoma rodinnými príslušníkmi pre podozrenie, že z nedbalosti spôsobil udusenie zaistencov vo vlaku.

18. decembra bolo v obci Píla (odkiaľ pochádzala časť zaistených nemeckých civilistov) zastrelených 8 osôb pre podozrenie z účasti na odboji (Marcel Maniak uvádza dátum nemeckej popravy v Píle 23. decembra a 16 mŕtvych).

Nemci údajne plánovali popraviť v Banskej Štiavnici každého desiateho obyvateľa, od čoho upustili na príhovor farára a okresného predsedu HSĽS Františka Jankoviča, ktorý argumentoval, že zločin nespáchali jeho farníci.

Štiavnica sa stala po obsadení Nemcami jedným z oporných bodoch Einsatzkommanda 14 pod velením SS-Obersturmführera Waltra Grossa, ktoré v decembri v lokalite Teplý Potok zavraždilo 22 osôb.

Na mieste hromadného hrobu na cintoríne pod Novým Zámkom stojí pamätník obetiam.

## Zoznam obetí
Zoznam obetí podľa pamätníka postavenom na hromadnom hrobe na cintoríne pod Novým Zámkom v Banskej Štiavnici:
 

## Referencie

Kategória:1944 na Slovensku
Kategória:25. september
Kategória:Banská Štiavnica
Banská Štiavnica
Banská Štiavnica
Banská Štiavnica
Banská Štiavnica
Ethan Nwaneri

**Ethan Chidiebere Nwaneri** (* 21. marec 2007, Londýn, Anglicko) je anglický profesionálny futbalista, ktorý hráva na pozícii ofenzívneho záložníka v anglickom klube Arsenal.

## Klubová kariéra
Nwaneri prišiel do Arsenalu ako osemročný. Vo veku 14 rokov už hrával za ich tím do 18 rokov.

V septembri 2022 sa pripojil k prvému tímu na tréning a dňa 18. septembra nastúpil v Premier League pri výhre 3:0 nad Brentfordom. Stal sa najmladším hráčom, ktorý kedy nastúpil v Premier League a to vo veku 15 rokov a 181 dní. Prekonal rekord, ktorý držal Harvey Elliott.

V júni 2023 sa jeho školské obdobie skončilo a Nwaneri súhlasil s novou dohodou s Arsenalom o podmienkach štipendia a o profesionálnej zmluve k jeho 17. narodeninám.

Dňa 25. septembra strelil Nwaneri svoje prvé dva seniorské góly v treťom kole EFL Cupu pri výhre 5:1 nad Boltonom. Svoj prvý gól v Premier League strelil 23. novembra pri výhre 3:0 nad Nottinghamom.

## Reprezentačná kariéra
Nwaneri môže reprezentovať Nigériu, keďže jeho rodičia sú z tejto krajiny. Rozhodol sa však reprezentovať Anglicko na mládežníckej úrovni.

## Štatistiky kariéry

### Klubové
*K 12. januáru 2025*

## Referencie

## Externé odkazy
* Ethan Nwaneri na transfermarkt.com

## Zdroj

Kategória:Anglickí futbalisti
Kategória:Hráči Arsenal FC
Kategória:Hráči FA Premier League
Kategória:Futbaloví stredopoliari
Kategória:Osobnosti z Londýna
Topánka z jaskyne Areni-1

náhľad|Topánka z jaskyne Areni-1
**Topánka z jaskyne Areni-1** je najstaršia známa koženná topánka na svete datovaná do obdobia okolo rokov 3500 až 3600 pred Kristom.

## Objavenie
Topánka bola nájdená v roku 2008 v jaskyni Areni-1, ktorá sa nachádza v provincii Vajots Dzor v Arménsku. Objav urobil medzinárodný tím vedený Borisom Gasparianom, archeológom z Ústavu archeológie a etnografie Národnej akadémie vied Arménska.

Hoci je topánka stará 5500 rokov, čo znamená, že je staršia ako Stonehenge alebo egyptské pyramídy, bola nájdená v mimoriadne dobrom stave. Nálezy obuvi z tohto obdobia sú veľmi zriedkavé, pretože koža a rastlinné materiály zvyčajne veľmi rýchlo degradujú. Avšak chladné a suché prostredie jaskyne spolu s niekoľkými vrstvami ovčieho trusu spôsobili, že všetky nálezy jaskyne boli veľmi dobre zachované.  

Topánka je vyrobená z jedného kusu hovädzej kože a v predu pozdĺž švíkov je možné ju zašnúrovať pomocou koženných šnúrok. Bola pravdepodobne ušitá na mieru pre pravú nohu jej majiteľa, ktorým mohol byť malý tínedžer alebo žena (rozmerom zodpovedá asi dámskej veľkosti číslo 37). Topánka obsahovala trávu a archeológovia si nie sú istí, či tráva slúžila ako izolácia na udržanie chodidla v teple alebo na zachovanie tvaru topánky, keď sa nenosila.

Strihom a systémom šnurovania sa táto topánka podobá na mnoho iných jednodielnych topánok z kože, ktoré boli objavené po celej Európe. Odborníci sa v súčasnosti domnievajú, že tento jednoduchý kožený štýl sa mohol nosiť tisíce rokov v rozmanitom teréne prehistorickej Európy a juhovýchodnej Ázie.

## Referencie

Kategória:Archeologické nálezy
Kategória:Obuv
Norvalín

**Norvalín** (skratka **Nva**) je neproteínogénna aminokyselina. Je to štruktúry analóg kyseliny valérovej a taktiež je to izomér aminokyseliny valínu. Podobne ako ostatné α-aminokyseliny, norvalín je chirálny. Je to biela pevná látka rozpustná vo vode.

## Názvoslovie
Norvalín a norleucín (ktorý má o jeden metylén dlhší reťazec) obsahujú predponu nor- z historických dôvodov, i keď aktuálne konvencie používajú túto predponu na naznačenie chýbajúceho uhlíka (metylénu), takže by sa tieto aminokyseliny mali teoreticky nazývať „dihomoalanín “a „trihomoalanín“. Ich názvy nie sú systematické a IUPAC/IUB Joint Commission on Nomenclature (v preklade *Spojená komisia IUPAC/IUB pre názvoslovie*) odporúča, aby sa tieto názvy prestali používať a používali sa ich systematické názvy (kyselina 2-aminopentánová a kyselina 2-aminohexánová).

## Výskyt
Norvalín je neproteínogénna nerozvetvená aminokyselina. Tvorí prirodzenú súčasť antimykotického peptidu baktérie *[[Bacillus subtilis]]*. Norvalín a ďalšie modifikované nerozvetvené aminokyseliny sú povšimnutiahodné, pretože sa v *[[Escherichia coli]]* evidentne zabudovávajú do niektorých rekombinantných bielkovín. Taktiež bola skúmaná biosyntéza norvalínu. Zabudovanie norvalínu do peptidov poukazuje na nedokonalú selektivitu súvisiacej aminoacyl-tRNA syntetázy. V Millerovom-Ureyovom experimente, ktorý skúmal prebiotickú syntézu aminokyselín, vzniká norvalín a i norleucín.

## Potenciálne použitie
Norvalín sa používa ako doplnok stravy pre kulturistov. 

V roku 2019 bol navrhnutý i na liečbu Alzheimerovej choroby.

## Referencie

## Zdroj

Kategória:Aminokyseliny
Kategória:Biochémia
Kategória:Neproteínogénne aminokyseliny
Turistická značkovaná trasa číslo 5410

**Turistická značkovaná trasa číslo 5410** je zelená trasa v Strážovských vrchoch. Začína  v obci Podlužany a končí v lokalite Rychtárske zienky. Dĺžka trasy je 22,9 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

5410
5410
Novobanský partizánsky oddiel

**Novobanský partizánsky oddiel** bola partizánsky oddiel sformovaný 29. augusta 1944 Jánom Zemanom v Novej Bani. 9. októbra bol začlenený do partizánskej brigády Za slobodu Slovanov. Oddiel zabezpečoval obranu Pohronia, v októbri bránil prístupy ku Zvolenu od juhu. 25. septembra sa oddiel dopustil masakru príslušníkov nemeckej menšiny v Banskej Štiavnici. Po potlačení povstania sa jednotlivé skupinky vrátili späť na Pohronie a 21. marca 1945 sa spojili s Červenou armádou.

## História oddielu
Oddiel začali formovať odbojári v Novej Bani 29. augusta 1944. Veliteľom oddielu sa stal učiteľ kpt. Ján Zeman (člen KSS), zástupcom veliteľa npor. F. Taratynov, komisárom Karol Dolinský (ten prevzal aj funkciu predsedu novobanského Revolučného okresného národného výboru), po ňom F. Holý, náčelníkom štábu sa stal npor. L. Mikysa, po ňom por. V. Zimančok. 

Pri vypuknutí SNP mal oddiel 80 členov, tento počet narástol na 250350 členov v druhej polovici septembra 1944 rozdelených do 4 rôt: 
# rota veliteľ J. Árendáš, 
# rota veliteľ O. Beňo, 
# rota veliteľ J. Krátky, 
# rota veliteľ K. Máčaj. 

9. októbra bol pri reorganizácii začlenený do partizánskej brigády Za slobodu Slovanov ako jej 6. oddiel. Oddiel zabezpečoval obranu Pohronia zo smeru Zlaté MoravceVeľké Uherce, od 25. septembra 1944 bránil smer Veľké PoleŽarnovica. Na prístupoch k Žarnovici utrpel oddiel v boji veľké straty (39 mŕtvych, 60 ranených).

Novobanský oddiel brigády Za slobodu Slovanov eskortoval 25. septembra do Banskej Štiavnice vlak so 400 zaistenými civilistami nemeckej národnosti z Veľkého Poľa a Píly povolanými na nútené práce pre potreby povstania. Časť zaistencov sa zadusila počas transportu, časť bola pri vykladaní v Banskej Štiavnici zastrelená. Celkovo bolo zabitých okolo 80 civilistov.

Od 30. septembra 1944 bol oddiel nasadený do obrany v priestore Dolné HámreVyhne, 11. októbra pri Hronskej Breznici, po 14. októbra bol spolu s ďalšími oddielmi brigády Za slobodu Slovanov prevelený na juh od Zvolena. Pri reorganizácii brigády 15. októbra 1944 bol spolu s 2. pohronskoliptovským oddielom zaradený do novosformovaného 2. práporu brigády a zabezpečoval prístupy do Neresnickej doliny v priestore KozelníkDubovéBabináBanský Studenec. Rota K. Máčaja bola nasadená východne od Pliešoviec. Po stiahnutí sa na Poľanu v novembri 1944 zostalo v oddieli už iba 72 príslušníkov. Spolu so zvyškami 2. pohronskoliptovského oddielu a oddielu Š. Adamíka bol zaradený do novosformovaného oddielu J. Boroša, ktorý bol rozbitý pri pokuse preraziť nemecké obkľúčenie v priestore Poľany. Prebili sa len menšie skupiny, ostatné odišli do oblastí, z ktorých pochádzali ich príslušníci. Z pôvodného novobanského partizánskeho oddielu pôsobila v priestore Svätého Krížu nad Hronom Homolova skupina, v priestore Žarnovice a Kľaku Bányaszova, v priestore Novej Bane Kotorova, Veľkej Lehoty Zimančokova, Tekovskej Breznice Bielova. Skupiny sa v priestore Tekovskej Breznice 21. marca 1945 sa spojili s Červenou armádou.

## Referencie

Kategória:Nová Baňa
Kategória:Partizánske jednotky počas Slovenského národného povstania
Kategória:Partizánske organizácie
Filmový pľac

[náhľad|Vzhľad malého mestečka použité vo filme [Frank Capra|Franka Capru *Život je krásny* (1946).]]

**Filmový pľac** je umelo vybudovaná kulisa používaná vo filme a televízii. Filmový set môže mať pre filmárov výhody oproti cestovaniu na skutočné miesto, ako napríklad rozpočet, čas, modernosť alebo skutočnosť, že miesto neexistuje. Scény sú zvyčajne postavené na pozadí filmového štúdia alebo môžu byť aj v natáčacej hale.

## Natáčanie vo filmovom štúdiu
Tam, kde sú dôležité ideálne podmienky pre akustiku, techniku, priestor a krátke vzdialenosti, je kulisa väčšinou postavená celá vo filmovom štúdiu. To má tiež tú výhodu, že celá súprava môže stáť niekoľko dní a neovplyvňuje ju počasie. Treba klásť veľký dôraz na filmovú scénu, vybavenie a scénografiu, aby objekt nakoniec pôsobil prirodzene.

## Galéria

Súbor:AlamoFilming2.jpg
Súbor:Madame Nobel - film set at the Embassy of France in Vienna May 2014 03.jpg
Súbor:New York Street-1.jpg


## Referencie

## Pozri aj
* natáčacia hala
* backlot

## Iné projekty

## Zdroj

Kategória:Filmové štúdiá
Kategória:Filmová terminológia
Kategória:Scénický dizajn
Turecký potok

**Turecký potok** je vodný tok vo Veľkej Fatre na území okresu Ružomberok. Je to ľavostranný prítok Revúcej s dĺžkou približne 3,6 km a je tokom IV. rádu. Preteká územím Národného parku Veľká Fatra.

## Priebeh toku
Potok pramení v strednej časti pohoria, v geomorfologickom podcelku Hôľna Fatra, na juhovýchodnom úbočí vrchu Minčol (), v nadmorskej výške približne 

Potok pramení v hornej časti doliny Veľká Turecká, ktorá siaha pod liptovskú vetvu hlavného veľkofatranského hrebeňa. V pramennej oblasti priberá niekoľko menších prítokov a tečie juhovýchodným smerom. Následne priberá významnejší ľavostranný prítok z lokality Žiarce a stáča sa na juh. Na strednom toku priberá pravostranný prítok spod Grúňa a onedlho aj najvýznamnejší, pravostranný prítok Skalitá spod Sedla pod Čiernym kameňom a stáča sa na juhovýchod. Na dolnom toku preteká dolinou Veľká Turecká bez významnejších prítokov a opúšťa územie Národného parku Veľká Fatra. Na okraji miestnej časti Stredná Revúca v Revúckej doline podteká hlavnú cestu a v nadmorskej výške približne  sa vlieva do Revúcej. Potok patrí do povodia rieky Váh.  

Potok pramení a preteká iba katastrálnym územím obce Liptovské Revúce v okrese Ružomberok v Žilinskom kraji.

## Referencie

## Pozri aj
* Veľká Fatra, Hôľna Fatra
* Národný park Veľká Fatra

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Veľkej Fatre
Kategória:Povodie Váhu
Kategória:Vodné toky v okrese Ružomberok
Bielolist (Filago)

**Bielolist** () je rod rastlín ktorý zastupuje jednoročné byliny z čeľade astrovité (*Asteraceae*). Taxonomicky je tento rod radený do tribusu *[[Gnaphalieae]]* v podčeľadi astrovaté (*Asteroideae*).

## Taxonomická poznámka
Okruh rodu *Filago* je morfologický výrazne diferencovaný a tradične členený do niekoľkých samostatných rodov. Súčasné výskumy ukazujú dva možné prístupy: (1) široko vymedzený rod *Filago*, vrátane rodu *Logfia* alebo (2) užšie vymedzený rod *Filago*, so samostatným rodom *Logfia*. Na základe morfologických znakov a analýzy sekvencie DNA, sa za nezávislé rody *Filago* a *Logfia* prikláňa táto štúdia.

V zmysle zásad pre tvorbu a revíziu slovenského menoslovia siníc, rias, húb a rastlín, je slovenské rodové meno **bielolist** zachované pre oba rody.

## Opis
Druhy rodu bielolist sú jednoročné, sivo plstnaté až vlnato chlpaté byliny, s rozkonáreným tenkým koreňom. Byľ je zvyčajne priama, spravidla rozkonárená.

Listy sú striedavé, sediace, čepeľ je celistvá, celistvookrajová.

Úbory sú terčovité, v riedkych až hustých guľovitých klbkách, usporiadané v zloženom vrcholíku, strapci alebo metline. Zákrov je niekoľkoradový, pred rozkvitnutím ihlanovitý až vajcovitý. Lôžko úboru je nahé. Kvety  sú prevážne piestikové, v pazuchách vnútorných a stredných zákrovných listeňov. V strede úboru prevažujú tiež piestikovité kvety, pri našich druhoch je spravidla 1 až 8 kvetov obojpohlavných, s dlhou korunnou rúrkou.

Plodmi sú prehnuté alebo sploštené nažky, v obryse obrátene vajcovité, s jednoduchým, jednoradovým chocholcom. Pri nažkách z okrajových piestikových kvetov chocholec chýba.

Rod zahŕňa viac ako 50 druhov pôvodných v Európe, Ázii, severnej Afrike a Severnej Amerike s centrom diverzity v Stredomorí.

## Druhy a poddruhy vyskytujúce sa na Slovensku
Z rodu bielolist u nás v prirodzenom prostredí rastú alebo sa pestujú tieto druhy a poddruhy:
*bielolist obyčajný (*Filago germanica* syn. *Filago vulgaris*)
*bielolist roľný (*Filago arvensis*)
*bielolist žltkastý (*Filago lutescens*)
**bielolist žltkastý pravý (*Filago  lutescens subsp. lutescens*)

## Zoznam druhov
V rámci rodu eviduje databáza semenných rastlín POWO tieto súčasné druhy a krížence:

## Referencie

## Iné projekty

Kategória:Flóra na Slovensku
Kategória:Astrovaté
Filago

**Filago** môže byť:

* obec v Taliansku, pozri Filago (Taliansko)
* vedecký názov rodu bielolist pozri, bielolist (Filago)
Zaťko

**Zaťko** môže byť:

* dcérin manžel
* priezvisko, pozri Zaťko (priezvisko), napr.:
** František Zaťko (* 1896 – † 1984), slovenský rímskokatolícky kňaz
** Juraj Zaťko (* 1987), slovenský volejbalista
** Matej Zaťko (* 1908 – † 1983), slovenský rímskokatolícky kňaz
** Peter Zaťko (* 1903 – † 1978), slovenský politik
** Štefan Zaťko (* 1962), československý futbalista a futbalový tréner
Geminálny derivát

__NOTOC__
**Geminálny derivát** je organická zlúčenina (derivát), ktorá má dva atómy alebo funkčné skupiny naviazané na ten istý atóm uhlíka. Názov *geminálny* pochádza z latinského *gemini*, „dvojčatá“. Napríklad geminálny diol je diol (molekula s dvomi hydroxylovými funkčnými skupinami), ktorý má obidve -OH skupiny naviazané na ten istý atóm vodíka, napríklad metándiol.  Pre takéto zlúčeniny možno použiť predponu *gem*-, napríklad *gem*-dibromid ako geminálny dibromid.

Tento koncept je dôležitý v mnohých odvetviach chémie, vrátane syntézy a spektroskopie, pretože funkčné skupiny naviazané na ten istý atóm sa často chovajú inak, než keď sú v molekule oddelene. Geminálne dioly je napríklad veľmi jednoduché premeniť na ketóny alebo aldehydy, pri čom sa štiepi molekula vody.

Ako *vicinálny derivát* sa potom označuje taký derivát, ktorý má funkčné skupiny naviazané na susedných atómoch. Tento vzťah možno opísať i pomocou deskriptorov α a β.

## <sup>1</sup>H NMR spektroskopia
U <sup>1</sup>H NMR spektroskopie sa interakcia dvoch atómov vodíka na tom istom atóme uhlíka označuje ako geminálna interakcia. Dochádza k nej len v momente, že sa dva atómy vodíka na danej metylénovej skupiny stereochemicky líšia. Geminálna interakčná konštanta sa označuje ako 2*J*, pretože tieto atómy vodíka spolu interagujú cez dve väzby. V závislosti od ostatných substituentov nadobúda táto konštanta hodnoty od −23 do +42 Hz.

## Syntéza
Nasledujúca rovnica ukazuje príklad premeny cyklohexylmetylketónu na *gem*-dichlorid pomocou chloridu fosforečného. Tento *gem*-dichlorid potom možno použiť na syntézu alkínu.

## Referencie

## Zdroj

Kategória:Chemické názvoslovie
Joseph Aoun

**Joseph Khalil Aoun** (* 10. január 1964, Bejrút, Libanon) je libanonský politik a generál, ktorý sa 9. januára 2025 stal 14. prezidentom Libanonu. Od roku 2017 bol veliteľ libanonských ozbrojených síl.

## Vojenská kariéra
Do libanonskej armády vstúpil v roku 1983. Absolvoval výcvik v zahraničí, najmä v Spojených štátoch a Sýrii. V roku 2008 absolvoval protiteroristický výcvik v USA a o päť rokov neskôr v Libanone.

Bol nasadený počas libanonskej občianskej vojny, ktorá trvala od 13. apríla 1975 do 13. októbra 1990. Pôsobil v špeciálnej jednotke Fawdž al-Magháwír. Dňa 8. marca 2017 bol menovaný za veliteľa Ozbrojených síl Libanonu. Viedol boje proti teroristickým organizáciám Islamský štát a Front an-Nusra, ktoré obsadili neúrodné oblasti na libanonsko-sýrskych hraniciach. V roku 2017 nariadil operáciu, v rámci ktorej boli teroristi z oblasti vyhnaní.

## Prezident (2025 – súčasnosť)
Aoun bol za prezidenta zvolený libanonským parlamentom 9. januára 2025 v druhom kole voľby. Vo inauguračnom prejave sľúbil, že bude bojovať proti mafiám, pašovaniu drog, zasahovaniu do súdneho systému, korupcii, chudobe a sektárstvu. Uviedol tiež, že bude presadzovať ekonomické, politické a súdne reformy. Získal 99 zo 128 hlasov (77,34 %), jeho protikandidát Chibli Mallat získal 2 hlasy (1,56 %).

## Súkromný život
Je ženatý a má dve deti. Hovorí plynule po arabsky, francúzsky a anglicky.

## Referencie

## Iné projekty

## Zdroj

Kategória:Libanonskí politici
Kategória:Prezidenti Libanonu
Kategória:Libanonskí generáli
Kategória:Osobnosti z Bejrútu
Pardubický kraj (1948 – 1960)

**Pardubický kraj** bol správny celok v Česko-Slovensku, ktorý existoval v rokoch 1948 – 1960. Jeho centrom boli Pardubice, mal rozlohu 4&nbsp;216 km² a jeho územie bolo o niečo menšie, než má súčasný Pardubický kraj (4 519 km²).

## Historický vývoj
Kraj vznikol vo východných Čechách 24. decembra 1948 na základe zákona o krajskom zriadení, podľa ktorého bolo k 31. decembru 1948 zrušené dovtedajšie krajinské zriadenie. Krajský národný výbor bol zriadený k 1. januáru 1949. 

Z moravských častí moderného Pardubického kraja k nemu patrila iba obec Lubník a osada Nedvězíčko, naopak, niektoré české obce (Banín, Bělá nad Svitavou, Dětřichov, Chrastavec, Koclířov, Kukle, Lavičné, Mikuleč, Opatov, Opatovec, Vítějeves, Brněnec, Česká Dlouhá, Česká Kamenná Horka, Zářečí nad Svitavou) tam nepatrili. Do Pardubického kraja patrili aj okrajové časti moderného Královohradeckého a Stredočeského kraja (okolie Čáslavy), kraja Vysočina (okolie Chotěboře, obce Borovnice, Herálec, Chlumětín, Javorek, Krásné, Líšná, Nový Jimramov, Podlesí, Radostín, Spělkov, Svratka, Vojnův Městec, České Milovy, České Křižánky, Jimramov, Jimramovské Pavlovice, Podlesí u Sněžného, Sedliště, Trhonice) a Juhomoravského kraja (osada Jobova Lhota). 

Dňa 1. júla 1960 bola na základe zákona o územnom členení štátu väčšina územia Pardubického kraja začlenená do nového Východočeského kraja, z malej časti aj do Stredočeského a Juhomoravského kraja. Územie niekdajšieho Pardubického kraja tvorí od roku 2000 väčšinu územia samosprávneho Pardubického kraja.

## Geografia
Na severe kraj susedil s Hradeckým, na západe s Pražským, na juhu s Jihlavským a Brnianskym a na východe s Olomouckým krajom.

## Administratívne členenie
Kraj sa členil na 12 okresov: Čáslav, Hlinsko, Holice, Chotěboř, Chrudim, Lanškroun, Litomyšl, Pardubice, Polička, Přelouč, Ústí nad Orlicí a Vysoké Mýto.

## Referencie


## Literatúra
*  

## Pozri aj
* Česko-Slovensko v rokoch 1948 až 1989
* Pardubický kraj

## Zdroj
* 

Kategória:Kraje v Česku (1948 – 1960)
Igor Poznič

**Igor Poznič** (* 13. august 1967† 1. január 2025) bol slovinský profesionálny futbalista, ktorý hrával na poste útočníka.

## Klubová kariéra
Poznič hral väčšinu svojej kariéry za NK Maribor, kde odohral 256 zápasov a strelil 88 gólov, čím sa stal jedným z najúspešnejších hráčov v histórii klubu. Začiatkom 90. rokov bol tiež jedným z najproduktívnejších strelcov slovinskej prvej ligy s 50 % mierou strelených gólov (51 gólov v 102 ligových vystúpeniach).

## Medzinárodná kariéra
V roku 1993 sa Poznič raz predstavil v reprezentácii Slovinska.

## Úmrtie
Poznič zomrel 1. januára 2025 vo veku 57 rokov.

## Referencie

## Zdroj

Kategória:Slovinskí futbalisti
Kategória:Juhoslovanskí futbalisti
Kategória:Hráči Grazer AK
Kategória:Hráči NK Maribor
Kategória:Hráči NK Mura
Kategória:Hráči FC Felgueiras
Kategória:Hráči NK Drava Ptuj
Kategória:Futbaloví útočníci
Belák

**Belák** môže byť:
*v zoológii: 
** rod vtákov, lat. *Chionis*, pozri belák (rod vtákov)
** bielo sfarbený zajac alebo králik, v širšom zmysle aj bielo sfarbený pes, v najširšom zmysle aj bielosfarbené iné zviera (napr. kôň či kamzík), špecificky najmä:
*** starší názov druhu zajac belák/zajac snežný (*Lepus timidus*), pozri zajac belák
*** súčasť viacerých plemien bielych králikov (napr. hototský belák, kirovský belák), pozri pod králik domáci
*** skrátene: kamzík belák (*Oreamnos americanus*)
** ľudovo alebo staršie: mlynárik kapustový (*Pieris brassicae*)
*v botanike: 
** rod húb, lat. *Climacocystis*, pozri belák (rod húb)
** zastarano: rod *Agaricus* v širšom (t.j. starom) zmysle, synonymum: bedľa v najširšom (t. j. starom) zmysle, pozri pod pečiarka (Agaricus)
** ľudovo (v tvare beľak): rýdzik korenistý (*Lactarius piperatus*)
* staršie: 
** človek so svetlými vlasmi (t. j. plavovlasý človek) alebo človek so svetlou pleťou
** albín
* zastarano: slovenský názov korutánskeho mesta Villach, pozri Villach
* priezvisko, napr.
** Ľubo Belák
** Ivan Belák  
** Ján Daniel Belák
** Pavel Jozef Belák
** Judita Beláková

## Referencie
Syriskov maliar

[náhľad|Atický [červenofigúrová keramika|červenofigúrový astragalos so signatúrou ΣΥΡΙΣΚΟΣ ΕΠΟΙΕΣΕ – Syriskos zhotovil, cca 470 – 460 pred Kr., Museo nazionale etrusco di Villa Giulia 866, Rím]]
**Syriskov maliar** je konvenčné meno atického maliara váz, činného približne v rokoch 480 až 460 pred Kr.
 
Syriskov maliar bol aténsky maliar červenofigúrových váz, ktorého skutočné meno nie je známe. Britský znalec umenia John Beazley ho nazval po hrnčiarovi podpísanom (*ΣΥΡΙΣΚΟΣ ΕΠΟΙΕΣΕ* – Syriskos zhotovil) na astragalos (vázu v tvare kĺbovej kosti) vystavenom v múzeu *Villa Giulia* v Ríme (Museo nazionale etrusco di Villa Giulia 866), ktorého výzdoba je jeho dielom. Charakteristiké črty jeho maliarskeho štýlu naznačujú, že tu ide o jedinečnú umeleckú osobnosť (jeho vždy kontrolovanú kresbu Beazley kedysi definoval ako akademickú).

Dnes je už známe, že hrnčiar Syriskos („malý Sýrčan“) bol aj maliar (Beazley ho pôvodne nazval *Kodanským maliarom*) a že Syriskov maliar je mu štýlovo blízky (deliace čiary medzi nimi je niekedy ťažké určiť). Zdobil širokú škálu tvarov váz, vrátane niektorých veľmi neobvyklých. Pracoval prevažne v červenofigúrovom štýle, ale niektoré vázy maľoval aj na bielom podklade. Na základe štýlu sa jeho ruke pripisuje veľké množstvo váz.
 
Astragalos podpísaný hrnčiarom Syriskom je na jednej strane zdobený zvláštnou kombináciou Erota, kvetov a leva. Na druhej strane tejto keramickej „kĺbovej kosti“ je okrídlený démon (v ranoklasickej maľbe sa vyskytuje často) a bohyňa Nike, ktorá stelesňuje nielen víťazstvo vo vojne, ale aj v športe, hre, hudbe a láske. Astralagos z Villa Giulia, datovaný do prvej polovice 5. storočia pred Kr., bol teda pôvodne zrejme darom venovaným z lásky. Lev a Nike, tu stelesňujú moc boha lásky.
 
## Referencie

 
## Iné projekty

 
Kategória:Maliari starovekého Grécka
Bedľa

**Bedľa** (staršie alebo nárečovo aj: *bedla*; nárečovo aj: *betľa*; slovo vzniklo prevzatím českého slova bedla) môže byť:
* ako rodové meno:
** slovenský názov rodu *Macrolepiota* a rodu *Chlorophyllum* (s výnimkou druhov *Chlorophyllum agaricoides*– strieška bedľovitá a *Chlorophyllum molybdites* – bedľovka zelenkastovýtrusná)  , pozri Macrolepiota a Chlorophyllum
** slovenský názov hubieho rodu *Lepiota* v širšom zmysle, ktorý je v mnohých (najmä novších) systémoch nahradený viacerými menšími rodmi, konkrétne rodmi *Macrolepiota* (po slovensky bedľa), *Chlorophyllum* (bedľa), *Lepiota* v užšom zmysle (bedlička), *Echinoderma* (bedlička), *Cystolepiota* (zrnkovec), *Leucoagaricus* (bedlica), *Leucocoprinus* (bedľovec), *Melanophyllum* (tmavolupeňovka), *Chamaemyces* (bedľovník) a niekoľkými ďalšími rodmi, pozri pod Lepiota
** staršie zriedkavo: slovenský názov rodu *Agaricus* v širšom (t.j. starom) zmysle, synonymum: belák, pozri pod pečiarka (Agaricus)
* ľudovo: bedľa vysoká (*Macrolepiota procera*/*Lepiota procera*)
* v praslovančine: huba

## Poznámka


## Referencie
Bielolist

**Bielolist** môže byť:

* slovenský názov rodu Filago pozri, bielolist (Filago)
* slovenský názov rodu Logfia pozri, bielolist (Logfia)